Is die te-faktor uniek aan hierdie mooi suiderland met sy bonte verskeidenheid van homo sapiens? Die rassewrywing die erflating van “die sondes van die vaders” waarvoor die kinders die prys moet betaal?
Of is Suid-Afrika ook maar net ŉ spieëlbeeld van ŉ wêreldwye verskynsel wat by tussenpose ook die Amerikaners met hul slawerny-bagasie in steriele kleurkampe jaag?
Kom dit uit die hart? Is dit spontaan? Of is dit kunsmatig en vals? Terapie vir die kollektiewe gewete en skuldlas oor die verlede: “Dit laat my goed voel. Ek het darem iets gedoen!”
Sy reaksie (saamgevat) was: Wanneer ons die oggend ná die simboliese middernagtelike oorgang wakker word, sal ons agterkom dat niks eintlik verander het nie. Want dieselfde mense wat die vorige aand gaan slaap het, sal die volgende dag opstaan. Met hul vrese en voorbehoude, drome, verwagtinge, haat, wrokke en verwyte. En met hul hoop.
Gaan nie gebeur nie – want die verskillende rasse respekteer mekaar nie. Die eeen ras wil die ander ras met klippe gooi en haat spuug uit hulle oe en die ander ras onttrek hulle net doodeenvoudig. Hoe gaan jy nou dit bymekaar bring? Gaan nie gebeur nie.
Die treurende families van duisende wat die hoogste prys betaal het vir die nuwe Suid-Afrika sal dalk nie met wyle prof. Johan Heyns saam stem dat “niks verander” het nie. Altyd baie mooi woorde …
Bill McKibben is ’n wêreldbekende Amerikaanse omgewingskundige, outeur en stigter van 350.org. Hy is ook ’n Christen met uitgesproke opinies oor Christene en rentmeesterskap en verklaar tong in die kies dat hy een van die min is wat met sukses artikels in die tydskrifte Rolling Stone én Christianity Today gepubliseer het. Hy meen dat die wêreld die ergste reeks omgewingskrisisse – waarvan aardverwarming en klimaatsverandering die grootste en kommerwekkendste is – in die geskiedenis ervaar.
Die verhaal van lewe en die omgewing, met Jo van As as samestellende outeur, stel dit kaalkop: “In geologiese tyd is ons totale bestaan op aarde bloot ’n oogwink, maar ons invloed op die planeet is enorm. Geen ander spesie het ’n habitat al ooit so verander, gefragmenteer en vernietig, die omgewing so besoedel en ander tot uitwissing gejag nie.”
Adrio König, gesaghebbende sistematiese teoloog en skrywer, verduidelik in die boek Fokus op die 300 geloofsvrae wat mense die meeste vra die betekenis van “rentmeesterskap”: “Ons het teenoor Hom die verantwoordelikheid om die woonplek wat Hy ons gegee het en waar Hy in gemeenskap met ons wil leef, skoon te bewaar.” Volgens Stephan Joubert, bekende skrywer en die brein agter Ekerk, skuil te veel kerklikes op ’n geestelike lughawe en wag op die volgende vlug hemelwaarts. “God het ons geroep om sy koninkryk oral sigbaar te maak,” sluit hy by Adrio aan. “Sy skeppingsopdrag dat ons sy wêreld moet oppas, geld steeds. Ons moet dit met deernis bewerk. Ons moet dit vir onsself en ons nageslagte mooi en bewoonbaar hou.”
’n Besoek aan die The Artist’s Press se webwerf is verstommend! Mark en Tamar se hele eiendom en huishouding word op ’n groen manier bestuur. Die opwinding van so ŉ projek is aansteeklik.
Die Wonderbag is ’n eenvoudige sak met dieselfde funksie as ’n prutpot. ’n Pot kos word op die stoof tot kookpunt gebring. Dan word die pot in die Wonderbag geplaas en na ’n paar ure is die kos gaar! Die Wonderbag se pryse begin by R230 – ’n klein prys om te betaal vir ’n skoner koolstofvoetspoor.
Volgens Weg!Ry is dit meer koste-effektief om ’n dakrak tussen vakansies af te haal. ’n Dakrak is baie swaar en kan ’n voertuig tot 15% swaarder op brandstof maak.
Onthou dat God die versekering gegee het: “Ek sal jou nie los nie. Ek sal jou nie in die steek laat nie.” Daarom kan ons moed skep en antwoord: “Die Here is my hulp; daarom sal ek nie bang wees nie. Wat kan ’n blote mens my aandoen?” (Hebreërs 13:5-6, NLV)
Martin Luther King het talle dreigemente van rassistiese Amerikaners ontvang. Hy het dus deurentyd vir sy lewe en dié van sy gesin gevrees. Hy is deur die Ku Klux Klan gearresteer en in die tronk gegooi omdat hy vir die regte van die Afrikaan-Amerikaners in Amerika geveg het.
Jesus skenk hierdie belofte aan elkeen van sy kinders. Jy kan selfs die ergste swaarkry in die lewe verdra omdat jy weet dat God jou nooit alleen sal laat nie. In Jesus (Immanuel) is Hy by jou, deur sy Heilige Gees woon Hy in jou sodat jy elke oomblik van jou lewe deur sy liefde en teenwoordigheid omvou word.
Die prokureur van Hartford vier volgende maand sy 67ste verjaarsdag en hy reken dit is nou tyd dat iemand anders die boeke geniet. Hy skat sy versameling is miljoene werd, maar vir hom het dit nooit oor die geld gegaan nie, eerder die soektog na ŉ seldsame boek.